Det ble spilt inn så mye musikk under innspillingen av albumet, at det var altfor mye til å få plass på kun to LP-sider, derfor måtte det bli et dobbeltalbum. «Jeg var på et møte der det ble avgjort», forteller Nils Bjarne Kvam – og husker at Arne Bendiksen sa at «det blir dyrt med et dobbeltalbum». Men han kom med et forslag om at bandet ikke skulle få noen royalties før den andre matrisen var betalt. Og da ble det slik.